钦定古今图书集成/明伦汇编/氏族典/第245卷 > 张枃
## 钦定古今图书集成/明伦汇编/氏族典/第245卷 > 张枃

按《宋史张浚传》：“浚子枃，字定叟，以父恩授承奉郎，历
广西经略司机宜，通判严州，有能称。召对，差知袁州，
戢豪彊，弭盗贼。改知衢州，迁湖北提举常平，改陕西
督理荒政，以直徽猷阁知临安府。乞罢，移知镇江，召
为户部侍郎。高宗崩，以集英殿修撰知绍兴府，董山
陵事，召还为吏部侍郎。绍熙元年，为刑部侍郎，进焕”
章阁学士、知襄阳府。宁宗嗣位，改知建康府，升龙图
阁学士、知隆兴府，进端明殿学士，复知建康府。以疾
乞祠，卒。枃天分高爽，吏材敏给，遇事不凝滞，多随宜
变通，所至以治办称。